Doložka
vybraných vplyvov

A.1. Názov materiálu: Návrh na uzatvorenie Dohody o Vyšehradskom patentovom inštitúte 
        Termín začatia a ukončenia PPK: 4.11.2014-7.11.2014  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy	x		x	
2. Vplyvy na podnikateľské prostredie – dochádza k zvýšeniu regulačného zaťaženia?	x			
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky
V predbežnom pripomienkovom konaní uplatnilo Ministerstvo financií SR zásadné pripomienky k vplyvom na rozpočet verejnej správy. Predkladateľ tieto v celom rozsahu akceptoval a vypracoval doložku vplyvov na verejné financie.

A.4. Alternatívne riešenia
-  

A.5. Stanovisko gestorov
Ministerstvo životného prostredia SR nemá pripomienky k doložke vybraných vplyvov.
 
Ministerstvo práce, sociálnych vecí a rodiny SR nemá pripomienky k doložke vybraných vplyvov.
 
Ministerstvo hospodárstva SR nemá pripomienky k doložke vybraných vplyvov ani k pripojenej analýze vplyvov na podnikateľské prostredie (príloha 1).
 
Ministerstvo financií SR nemá pripomienky k doložke vybraných vplyvov z hľadiska vplyvov na informatizáciu spoločnosti.
 
Ministerstvo financií SR uplatnilo v rámci PPK zásadné pripomienky k doložke vybraných vplyvov z hľadiska vplyvov na verejné financie: „V nadväznosti na žiadosť zo dňa 4. novembra 2014 o stanovisko k materiálu predkladanému na predbežné pripomienkové konanie Vám oznamujeme, že sekcia rozpočtovej politiky ako gestor posudzovania návrhu za oblasť vplyvov na rozpočet verejnej správy a zamestnanosť vo verejnej správe k nemu predkladá zásadné pripomienky. V doložke vybraných vplyvov  sa uvádza, že materiál nemá vplyv na rozpočet verejnej správy a prípadné výdavky budú zabezpečené v rámci schválených limitov kapitoly Úradu priemyselného vlastníctva SR. Zároveň sa v materiáli v článku 14 Finančné ustanovenia v bode (4)(a) uvádza, že ak VPI nie je schopný vyrovnať rozpočet musia zmluvné štáty poukázať osobitné finančné príspevky, v bode (4)(c) sa uvádza, že ak to finančná situácia umožní, môže správna rada VPI rozhodnúť o vrátení príspevkov zmluvným štátom a súčasne v článku 19 Počiatočný príspevok sa uvádza, že každý štát, ktorý pristúpi k dohode musí zaplatiť počiatočný príspevok, ktorého výšku určí správna rada. V nadväznosti na uvedené žiadame opraviť doložku vybraných vplyvov a uviesť, že materiál bude mať pozitívny aj negatívny vplyv na rozpočet verejnej správy a uviesť aspoň odhad počiatočného príspevku. S predloženým materiálom bude možné súhlasiť len v prípade, ak výdavky z neho vyplývajúce budú hradené v rámci schváleného limitu kapitoly Úradu priemyselného vlastníctva SR na príslušný rozpočtový rok.“

Predkladateľ tieto zásadné pripomienky v celom rozsahu akceptoval a upravil doložku vplyvov ako aj analýzu vplyvov na verejné financie (príloha 2).